b'\n_START_ARTICLE_\nGiuseppe Conte\n_START_SECTION_\nPredsednik vlade Italije\n_START_PARAGRAPH_\n1. junija 2018 je prisegla njegova vlada, ki jo sestavljata desna Liga in Gibanje pet zvezd. Conte je postal predsednik vlade, Luigi Di Maio in Matteo Salvini pa sta zasedla polo\xc5\xbeaja podpredsednikov. V za\xc4\x8detku avgusta 2019 je po notranjih trenjih notranji minister Salvini s svojo stranko vlo\xc5\xbeil pobudo za glasovanje o nezaupnici vladi. 20. avgusta je Conte odstopil sam, na pro\xc5\xa1njo predsednika Mattarelle, pa je vlado vodil do imenovanja nove. Po Contejevem odstopu se je govorilo o mo\xc5\xbenih pred\xc4\x8dasnih volitvah, a je predsednik Mattarella spro\xc5\xbeil pogajanja o oblikovanju nove vlade. Prvi sta se za pogajalsko mizo usedli Gibanje petih zvezd in levo-sredinska Demokratska stranka. Slednja ni pristala na to, da bi novo vlado \xc5\xa1e vedno vodil Conte.'